<classify> BAADA ya aliyekuwa Waziri Mkuu wa Serikali ya Awamu ya Nne, Edward Lowassa pichani kurudi Chama Cha Mapinduzi CCM kutoka Chama cha Demokrasia na Maendeleo CHADEMA na kuagiza waliompa kura alipogombea urais katika uchaguzi mkuu uliopita sasa wazihamishie kura hizo kwa Rais John Magufuli, Chadema wamejibu mapigo.Lowassa aliyegombea urais kupitia muungano wa vyama uitwao Umoja wa Katiba ya Wananchi Ukawa na kujinyakulia kura takribani milioni sita, amejibiwa kuwa kura hizo zilikuwa za Ukawa na si zake.Katibu Mkuu wa Chadema, Dk Vicent Mashinji amesema watu wengi waliokuwa wakijitokeza katika mikutano ya kampeni za Ukawa na hata kura alizozipata Lowassa si zake, zilitokana na jitihada za viongozi wote wa Ukawa, waliozunguka nchi nzima kuomba kuungwa mkono.Hakuna kura za Lowassa, hakuna nyomi umati ya Lowassa, zile zote ni kura za Ukawa, ni nguvu ya kwetu, asijidanganye, kama ameamua kuondoka aondoke tu, amesema Mashinji.Lowassa akipokewa na wananchi wa Monduli juzi, aliwaagiza watu wote ambao walimpigia kura katika uchaguzi mkuu huo, sasa wampigie Rais Magufuli kwenye uchaguzi mkuu wa mwakani, kwani anaridhishwa na utendaji kazi wake.Mkurugenzi wa Itifaki, Mawasiliano, Uenezi na Mambo ya Nje wa Chadema, John Mrema amesema Lowassa akumbuke kuwa kura alizopata ni za watu ambao walihitaji mabadiliko ndani ya Ukawa.Kama anafikiri kura walimpa yeye kama Lowassa, kwa nini hakugombea kupitia chama kingine? amehoji Mrema.Kuna kitu Lowassa anasahau, labda tumkumbushe tu kura zile zilikuwa za watu ambao walihitaji mabadiliko na asifikiri ni watu ambao atawageuza geuza tu leo njooni huku kesho geukieni huku, amesisitiza Mrema.Naibu Katibu Mkuu wa Chadema Zanzibar, Salum Mwalimu amesema alichozungumza Lowassa ni kukinadi chama chake cha sasa CCM, ikiwa ni jukumu lake na si agizo kwa wananchi waliompigia kura akiwa Chadema.Yeye ananadi chama chake tu na ni wajibu wake hatuwezi kumpinga, na sisi tunamtakia kila la heri katika maisha yake hayo mapya, amesema Mwalimu.Hivi karibuni Lowassa aliamua kurudi CCM na kupokewa na Mwenyekiti wa CCM, Rais Magufuli ambapo alisema ameamua kurudi nyumbani kushirikiana na serikali. Lowassa alihamia Chadema mwaka 2015, baada ya jina lake kutopitishwa na vikao vya juu vya CCM kugombea urais. Katika uchaguzi mkuu huo, Rais Magufuli alishinda.  <topic>: kitaifa 